পাঞ্জিপাড়া কাণ্ডে গ্রেফতার আরও ১ সহযোগী

বিক্রমাদিত্য বিশ্বাস, ইসলামপুর: গোয়ালপোখরের (Goalpokhar) পাঞ্জিপাড়ায় (Panjipara) পুলিশের (Police) উপর গুলি কাণ্ডে গ্রেফতার আরও এক সহযোগী। অভিযুক্তের নাম হবিবুর রহমান (Habibur Rahman)। অভিযুক্ত বিহারের (Bihar) কাটিহার (katihar) জেলার বলরামপুর থানার দক্ষিণ পাতানোর এলাকার বাসিন্দা।

অভিযুক্ত হবিবুর রহমানকে ডালখোলা থানার বিহার বাংলা সীমান্ত এলাকায় থেকে গ্রেফতার করেছে পুলিশ। বৃহস্পতিবার অভিযুক্তকে ইসলামপুর মহকুমা আদালতে তোলা হলে ১৪ দিনের পুলিশি হেফাজতের নির্দেশ দেয় ইসলামপুর মহকুমা আদালত।

আরও পড়ুন:হ্যাক হয়ে গেল শিবু-নন্দিতার প্রযোজনা সংস্থার সোশ্যাল মিডিয়া

জানা গিয়েছে সাজ্জাক আলম, আব্দুল হুসেন ওরফে আবাল এদের সঙ্গে রায়গঞ্জ জেলেই বন্ধুত্ব হয়েছিল অভিযুক্ত হবিবুর রহমানের। এই হবিবুর রহমানই টাকা দিয়ে মোটর সাইকেল ও আগ্নেয়াস্ত্র কেনার জন্য সহযোগিতা করেছে বলে জানান সরকারি আইনজীবী সঞ্জয় ভওয়াল।